משה טברסקי

רבי משה טברסקי (מכונה גם המגיד מקוריסטשוב; ה'תקמ"ט - י"ח בטבת ה'תרכ"ו) אדמו"ר חסידי מייסד חסידות קוריסטשוב.

ביוגרפיה 
רבי משה נולד לרבי מרדכי טברסקי (המגיד מצ'רנוביל) ולחיה שרה בתו של רבי אהרן מקארלין.  נישא בזיווג ראשון לחנה בתו של רבי יעקב יוסף מאוסטראה, ובזיווג שני נישא לבתו של רבי צבי אריה לנדא מאליק. עם פטירת אביו בכ' באייר ה'תקצ"ז סירב רבי משה לכהן באדמורו"ת והסביר זאת כי איננו כשיר ואיננו ראוי דיו כדי למלא את מקומו של אביו. אך למעשה כעבור זמן עזב רבי משה את צ'רנוביל וייסד את חצרו בעיר קוריסטשוב לצד אחיו שייסדו את החצרות: רחמסטריווקה, טאלנה, סקווירה, צ'רקס וטריסק. ובכך היה האדמו"ר הראשון בשושלת.

רבי משה נפטר בי"ח בטבת ה'תרכ"ו ונטמן בקוריסטשוב. את מקומו מילא בנו בכורו רבי מרדכי כהאדמו"ר השני בשושלת.

צאצאיו 

רבי מרדכי טברסקי, האדמו"ר השני מקוריסטשוב (נפטר ה'תרע"ו). נישא לבתו של רבי אברהם טברסקי (המגיד מטריסק)
רבי נחום יוסף טברסקי, נישא לבת רבי ישעיה משולם זושא טברסקי (המגיד מצ'רנוביל (השני))
רבי דוד יעקב טברסקי, נישא לבת רבי ישראל טברסקי (אדמו"ר מסקווירה)
משה טברסקי. נישא לבת רבי אפרים מרגליות
יצחק טברסקי. חתן רבי משה שפירא (אדמו"ר מסלאוויטא)
שרה הינדא טברסקי, אשת הרב יעקב טברסקי (אדמו"ר מסקווירה)
חנה טברסקי, אשת רבי משה אריה לייב טברסקי (אדמו"ר מחלם)
שרה חיה טברסקי
רייזל טברסקי, אשת רבי ברוך אשר טברסקי (אדמו"ר מצ'רנוביל)

הערות שוליים

רבנים אוקראינים
אדמו"רי בית צ'רנוביל
משפחת טברסקי
ילידי 1788
נפטרים ב-1866